# data[].attributes.attachment_link.readable_text
Bob de grindină, mărunt,

Rece ca un ac de gheață

A pornit spre dimineață

Dus de ploaie și de vânt.

Frigul nepofit apare

Zămislit din noaptea fadă

Stelele ce stau să cadă

Caută un strop de soare.

Mii de boabe-ngemănate

Vin din cerul nemilos

Iar pământul somnoros

Doarme cu zăpada-n spate.

Azorel încearcă ușa,

Iar pe prispă stau motanii

Ar vrea-n casă hoțomanii

Căci le-ngheață urechiușa.

Un tărcat agită clanța:

-Fraților, e o furtună...

Vrem să fim toți împreună

Doar în voi ne e speranța!

O fetiță ghemotoc

Le deschide. - Stați afară?

Vremea rece mă-nfioară

Hai în casă, pe cojoc!

Toate drepturile rezervate. Reproducerea numai cu acordul autorului

# data[].attributes.attachment_link.description
Bob de grindină, mărunt, Rece ca un ac de gheață A pornit spre dimineață Dus de ploaie și de vânt. Frigul nepofit apare Zămislit din noaptea fadă Stelele ce stau să cadă Caută un strop de soare. Mii de boabe-ngemănate Vin din cerul nemilos Iar pământul somnoros Doarme cu zăpada-n spate.

# data[].attributes.body
1.Selectați poezia care ilustrează fenomenul meteorologic de risc corespunzător grupului.
2.Exemplificați caracteristicile principale ale fenomenului, prin expresiile cele mai relevante ale poeziei.
3.Identificați zona climatică, anotimpul în care se declanșează fenomenul extrem.
4.Stabiliți cauza fenomenului descris.
5. Listați consecințele fenomenului asupra naturii și activității umane.
6.Respectați algoritmul cercetării.
7.Indicați sursele literare cercetate.

# data[].attributes.body
Ştiai că? La nivel global, schimbările climatice provoacă modificări ale distribuției și ale manifestărilor elementelor meteorologice. Încălzirea globală este un fenomen prin care temperatura medie a aerului la nivelul întregii planete crește constant de aproximativ 150 de ani, ca urmare a activităților oamenilor, care eliberează în atmosferă cantități tot mai mari de gaze cu efect de seră. Principalul efect al încălzirii globale este creșterea numărului și a agresivității fenomenelor extreme. Dar există și alte efecte secundare, pe termen lung: topirea ghețarilor și creșterea nivelului Oceanului Planetar, sporirea numărului incendiilor de pădure, care în regiunile tropicale și ecuatoriale vor distruge tot mai multe suprafețe împădurite, creșterea în suprafață a deșerturilor.Tot mai multe state ale lumii luptă astăzi pentru a stopa emisia în atmosferă a gazelor cu efect de seră, pentru găsirea unor resurse de energie nepoluante (așa- numitele resurse energetice „verzi“ sau „ecologice“) și pentru creșterea suprafețelor împădurite de pe Terra.• În fiecare an, pe 23 martie, se serbează Ziua Internațională a Meteorologiei, iar pe 15 mai Ziua Internațională de Acțiune pentru Climă. Prin aceasta se încearcă conștientizarea tuturor (populație, autorități, decidenți politici) asupra creșterii alarmante a impactului fenomenelor meteorologice extreme în întreaga lume!

# data[].attributes.body
Aspecte de risc. Grindina este un risc climatic care, deşi este rar întâlnit, poate produce în scurt timp calamităţi naturale de mari proporţii, locale sau regionale, în funcţie de traiectoria norului Cumulonimbus care a generat-o.

Din cercetările de teren şi din literatura de specialitate rezultă că aproape toate cazurile de grindină au provocat pierderi importante, în special, agriculturii.

Fiind un fenomen a cărui frecvenţă maximă se realizează în perioada caldă a anului, grindina surprinde culturile agricole în diferite stadii de dezvoltare, afectând buna desfăşurare a ciclului biologic. Este suficient un singur caz de grindină într-o fază critică de dezvoltare a plantei pentru ca întreaga recoltă să fie compromisă.

Grindina poate avea şi efecte minime, în condiţiile în care dimensiunile ei şi densitatea boabelor căzute sunt mai mici, durata mai redusă şi faza de vegetaţie mai înaintată.

Grindina poate provoca mari pagube în următoarele condiţii:

· când se produce în plin sezon de vegetaţie, surprinzînd pomii fructiferi în faza de înflorire, viţa de vie în faza de formare a boabelor , culturile cerealiere în faza de formare a spicului etc.;

·  când este însoţită de vânturi tari;

·  când dimensiunile boabelor de grindină depăşesc 10 mm în diametru;

·  când durata fenomenului este mare;

·  când densitatea boabelor de grindină pe 1 m² este foarte mare;

· când se formează stratul de gheaţă de durată (de la câteva ore la câteva zile), fapt ce determină îngheţarea sucului celular, oprirea circulaţiei sevei, distrugerea sistemului foliar şi compromiterea recoltei;

· când se produce după perioade lungi de secetă cu solul uscat, lipsit de coeziune, favorizând procese intense de eroziune;

·  când afectează terenuri în pantă cu sol uscat;

·  când dimensiunile sunt mici (< 10 mm), dar durata este mai mare (10 -15 min.) etc

# data[].attributes.body
1.Studierea prin cercetare  integrată a fenomenelor extreme specifice teritoriului;
2.Identificarea măsurilor și acțiunilor de protecție împotriva fenomenelor meteorologice de risc;
3.Conștientizarea impactului schimbărilor climatice asupra frecvenței fenomenelor meteorologice extreme.

# data[].attributes.attachment_link.title
Schimbarile climatice si fenomenele meteorologice de risc

# data[].attributes.attachment_link.title
Amazingly Simple Graphic Design Software - Canva

# data[].attributes.attachment_link.description
Amazingly Simple Graphic Design Software - Canva

# data[].attributes.attachment_link.title
Amazingly Simple Graphic Design Software - Canva

# data[].attributes.attachment_link.description
Amazingly Simple Graphic Design Software - Canva